Mens Region Midtjylland og Region Hovedstaden scorer en topplacering, må Region Nordjylland se sig selv få en plads i bunden. De store danske medier nævner nemlig kun sjældent Danmarks mindste region. En undersøgelse fra Infomedia viser, at fra 1. januar 2007 til 15. juni 2008 er den nordjyske region nævnt 32 gange, mens den midtjyske er nævnt hele 579. - Det kommer ikke bag på mig. Vi er den mindste region, men vi har klart en målsætning om at være endnu mere synlig, siger regionsrådsformand Ulla Astman (Soc.dem) til TV2/NORD Se mere klokken 19.30 på TV2/NORD.
En frisk undersøgelse fra Infomedias Analyseenhed, der endnu ikke er offentliggjort, afslører, at Region Nordjylland er stort set usynlig i de landsdækkende medier. Det samme er regionens formand Ulla Astman